ඔහු තවදුරටත් කියා සිටියේ රජය මහජනතාවගේ සුබසිද්ධිය උදෙසා සිදුකරන ක්‍රියාමාර්ග සම්පූර්ණයෙන් හෙළාදකින පාර්ශ්වයන් ප්‍රතික්ෂේප කරන බවයි.නව ඖෂධ කෙටුම්පත සම්බන්ධයෙන් සාධාරණ සහ යුක්ති සහගත විවේචන මෙන්ම යෝජනා ඉදිරිපත් කරන මෙන් ශ්‍රී ලංකා ඖෂධ කර්මාන්ත සංසදයෙන් ද ඇමැතිවරයා ඉල්ලීමක් ද කළේය.ඖෂධ ‍පනත් කෙටුම්පත සම්බන්ධයෙන් ඉදිරිපත් වූ නව යෝජනා සලකා බැලීමට තමා විශේෂ කමිටුවක් පත්කළ බව ද, ඒ කමිටුවේ අධ්‍යයනය සඳහා හැකි ඉක්මනින් මෙම සංසදයේ යෝජනා ඉදිරිපත් කරන ලෙස ද ඉල්ලා සිටි ඇමැතිවරයා, තවදුරටත් අවධාරණය කෙළේ නව ජාතික ඖෂධ ප්‍රතිපත්තිය මඟින් සාධාරණ ලෙස ඖෂධ ව්‍යාපාර සිදුකරන කිසිදු ආයතනයකට හානි නොවන අතර එහි ප්‍රධාන අරමුණ ජනතාවට ගුණාත්මක සෞඛ්‍ය සේවාවක් ලබාදීම මෙන්ම සාධාරණ ඖෂධ ව්‍යාපාරිකයා ශක්තිමත් කිරීම බවය.